Az EGT-Vegyesbizottság 32/2003 határozata

(2003. március 14.)

az EGT-megállapodás II. mellékletének (műszaki előírások, szabványok, vizsgálatok és tanúsítás) és 37. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2003. január 31-i 7/2003 EGT-vegyesbizottsági határozat módosította [1].

(2) A Megállapodás 37. jegyzőkönyvét a 2002. november 8-i 140/2002 EGT-vegyesbizottsági határozat [2] módosította.

(3) A biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvet [3], amelynek helyesbített szövegváltozatát a HL L 150., 2002.6.8., 71. o. tartalmazza, be kell építeni a Megállapodásba.

(4) A biocid termékekről szóló 98/8/EK európai parlamenti és tanácsi irányelv 16. cikke (2) bekezdésében említett program első szakaszáról szóló, 2000. szeptember 7-i 1896/2000/EK bizottsági rendeletet [4] be kell építeni a Megállapodásba.

(5) A biocid felhasználás céljából már forgalomban lévő bizonyos hatóanyagoknak az 1896/2000/EK rendelet 4. cikke (1) bekezdésében előírt bejelentésére vonatkozó meghosszabbított határidőről szóló, 2002. szeptember 25-i 1687/2002/EK bizottsági rendeletet [5] be kell építeni a Megállapodásba.

(6) A 98/8/EK európai parlamenti és tanácsi irányelvet és az 1896/2000/EK bizottsági rendeletet a Megállapodás alkalmazása céljából módosítani kell,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XV. fejezete a 12m. pontot (2592/2001/EK bizottsági rendelet) követően a következő pontokkal egészül ki:

"12n. 398 L 0008: Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.), amelynek helyesbített szövegváltozatát a HL L 150., 2002.6.8., 71. o. tartalmazza.

Az irányelv rendelkezéseit e megállapodás alkalmazásában a következő kiigazításokkal kell alkalmazni:

a) A 11. cikk vége a következő bekezdéssel egészül ki:

"Egy hatóanyagnak az I. melléklet I.A. vagy I.B. részébe történő felvételét, vagy a felvételéhez kapcsolódó későbbi változtatásokat akkor is fontolóra kell venni, mikor egy kérelmező továbbítja a szükséges dokumentációt az EFTA-államok egyikének illetékes hatósága számára, az adott állam fogadó illetékes hatósága elküldi a szükséges értékelést a Bizottság számára."

b) Az EFTA-államok számára a 16. cikk (1) bekezdésében említett átmeneti időszak 2010. május 14-ig meghosszabbodik.

c) A 28. cikk (1) bekezdésének vége a következő bekezdéssel egészül ki:

"Az EFTA-államok teljes mértékben részt vesznek az állandó bizottság munkájában, de nem rendelkeznek szavazati joggal. A bizottság belső eljárási szabályait az EFTA-államok részvételének megfelelően módosítják."

12o. 32000 R 1896: A Bizottság 2000. szeptember 7-i 1896/2000/EK rendelete a biocid termékekről szóló 98/8/EK európai parlamenti és tanácsi irányelv 16. cikke (2) bekezdésében említett program első szakaszáról (HL L 228., 2000.9.8., 6. o.).

A rendelet rendelkezéseit e megállapodás alkalmazásának céljából a 95/8/EK irányelv kiigazítása mellett a következő kiigazításokkal kell alkalmazni:

a) Az EFTA-államok és termelői részt vesznek a 98/8/EK irányelv 16. cikke (2) bekezdésében említett 10 éves munkaprogramban. Az EFTA-államokat, a 7. cikk (5) bekezdése alapján megbízhatják a programban előírt hatóanyagok vizsgálatával.

b) A Bizottság figyelembe veszi az EFTA-államokban 2000. május 14-én már forgalomba hozott hatóanyagokra vonatkozó adatokat, amelyeket az e rendeletet a megállapodásba beépítő vegyesbizottsági határozat hatályba lépése előtt, a 3. cikk (1) bekezdése alapján megküldtek a Bizottság számára.

c) A Bizottság figyelembe veszi az EFTA-államokban 2000. május 14-én már forgalomba hozott hatóanyagokról szóló értesítéseket, amelyeket az e rendeletet a megállapodásba beépítő vegyesbizottsági határozat hatályba lépése előtt, a 4. cikk (1) bekezdése alapján megküldtek a Bizottság számára.

12p. 32002 R 1687: A Bizottság 2002. szeptember 25-i 1687/2002/EK rendelete a biocid felhasználás céljából már forgalomban lévő bizonyos hatóanyagoknak az 1896/2000/EK rendelet 4. cikke (1) bekezdésében előírt bejelentésére vonatkozó meghosszabbított határidőről (HL L 258., 2002.9.26., 15. o.)."

2. cikk

A Megállapodás 37. jegyzőkönyve a következő szöveggel egészül ki:

"15. Biocid Termékek Állandó Bizottsága (98/8/EK európai parlamenti és tanácsi irányelv)"

3. cikk

A 98/8/EK irányelv, amelynek helyesbített szövegváltozatát a HL L 150., 2002.6.8., 71. o. tartalmazza, izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

4. cikk

Ez a határozat 2003. március 15-én lép hatályba, amennyiben a Megállapodás 103. cikkének (1) bekezdése [6] szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. március 14-én.

az EGT-Vegyesbizottság részéről

az elnök

P. Westerlund

[1] HL L 94., 2003.4.10., 55. o.

[2] HL L 19., 2003.1.23., 5. o.

[3] HL L 123., 1998.4.24., 1. o.

[4] HL L 228., 2000.9.8., 6. o.

[5] HL L 258., 2002.9.26., 15. o.

[6] Alkotmányos követelmények felmerülését jelezték.

--------------------------------------------------